**6. กระบวนการส่งเสริมและพัฒนาจังหวัดคุณธรรม**

สำนักงานวัฒนธรรมจังหวัด ในฐานะฝ่ายเลขานุการคณะกรรมการส่งเสริมคุณธรรมระดับจังหวัด ดำเนินการ ดังนี้

**๑. ขั้นเตรียมการ**

๑.๑ จัดทำข้อมูลเกี่ยวกับแผนบทส่งเสริมคุณธรรมแห่งชาติ ฉบับที่ ๑ องค์กรคุณธรรม ชุมชนคุณธรรม อำเภอคุณธรรม จังหวัดคุณธรรม เพื่อสร้างความเข้าใจให้กับผู้เข้าร่วมประชุม

๑.๒ จัดทำทำเนียบรายชื่อหน่วยงานทุกภาคส่วนที่เข้าร่วมประชุมในการประชุมกรมการจังหวัด

**๒. ขั้นดำเนินงาน**

๒.๑ จัดการประชุมหน่วยงานที่อยู่ในทำเนียบ เพื่อสร้างความรู้ความเข้าใจเกี่ยวกับ  
แผนแม่บทส่งเสริมคุณธรรมแห่งชาติ ฉบับที่ ๑ องค์กร ชุมชน อำเภอ จังหวัดคุณธรรม โดยมีจำนวนผู้เข้าร่วมประชุมไม่น้อยกว่า ๒๐% ของจำนวนหน่วยงานที่อยู่ในทำเนียบ โดยมีกระบวนดังนี้

- จัดทำหนังสือเชิญประชุม

- จัดทำวาระการประชุม

- ชี้แจงข้อมูลเกี่ยวกับแผนบทส่งเสริมคุณธรรมแห่งชาติ ฉบับที่ ๑ องค์กรคุณธรรม ชุมชนคุณธรรม อำเภอคุณธรรม จังหวัดคุณธรรมเพื่อสร้างความเข้าใจให้กับหน่วยงานที่เข้าร่วมประชุม

- ระดมความคิดเห็นเกี่ยวกับปัญหาที่อยากแก้ ความดีอยากทำ

- ระดมความคิดเห็นเพื่อจัดทำร่างประกาศเจตนารมณ์ในการพัฒนาจังหวัดให้เป็นจังหวัดคุณธรรม

- ระดมความคิดเห็นเพื่อจัดร่างวิสัยทัศน์ ยุทธศาสตร์ กลยุทธ์ เป้าประสงค์   
ในการขับเคลื่อนจังหวัดคุณธรรม และทำแผนยุทธศาสตร์/แผนปฏิบัติการครบทั้ง ๓ มิติ คือ การนำหลักศาสนา หลักปรัชญาของเศรษฐกิจพอเพียง และวิถีวัฒนธรรม

๒.๒ จัดทำรูปเล่มแผนยุทธศาสตร์/แผนปฏิบัติการ และตัวประกาศเจตนารมณ์  
เพื่อจะนำเสนอการลงนามในที่ประชุมกรมการจังหวัด

๒.๓ นำเสนอประกาศเจตนารมณ์ และแผนยุทธศาสตร์/แผนปฏิบัติการในที่ประชุมกรมการจังหวัด เพื่อพิจารณาเห็นชอบ พร้อมลงนามประกาศเจตนารมณ์ โดยผู้ว่าราชการจังหวัด และหน่วยงานทุกภาคส่วนหรือผู้แทนกระทรวง

๒.๔ จัดทำแบบประเมินตนเองของจังหวัดคุณธรรมเพื่อนำเสนอคณะอนุกรรมการ  
ส่งเสริมคุณธรรมระดับจังหวัด

๒.๕ จัดประชุมคณะอนุกรรมการส่งเสริมคุณธรรมจังหวัดครั้งที่ ๑ เพื่อขอความเห็นชอบ

- แผนยุทธศาสตร์/แผนปฏิบัติการ จังหวัดคุณธรรม

- แบบประเมินตนเองของจังหวัดคุณธรรม

๒.๖ จัดส่งแบบประเมินที่ผ่านการพิจารณาจากไปให้สำนักงานจังหวัดเพื่อนำเสนอผู้ว่าราชการจังหวัด และจัดส่งกระทรวงมหาดไทย

๒.๗ จัดทำหนังสือถึงหน่วยงาน ตามข้อ ๑.๒ เพื่อส่งแผนยุทธศาสตร์/แผนปฏิบัติการ จังหวัดคุณธรรมแผนยุทธศาสตร์/แผนปฏิบัติการ จังหวัดคุณธรรม ที่ได้รับการอนุมัติจากคณะอนุกรรมการส่งเสริมฯ ให้หน่วยงานรับทราบและดำเนินการในส่วนที่เกี่ยวข้อง

๒.๘ นำเสนอแผนงาน/โครงการ เข้าสู่ยุทธศาสตร์จังหวัด ในการประชุมคณะกรรมการบริหารยุทธศาสตร์จังหวัดเพื่อให้ความเห็นชอบและบรรจุเป็นแผนยุทธศาสตร์

๒.๙ แต่งตั้งคณะทำงานคัดเลือกยกย่องเชิดชูเกียรติ (บุคคล องค์กร และหน่วยงาน)

๑) ประชุมคณะทำงานคัดเลือกยกย่องเชิดชูเกียรติ

- กำหนดเกณฑ์การประเมิน

๒) สำนักงานวัฒนธรรมจังหวัดประชาสัมพันธ์เชิญชวน

- ให้หน่วยงานเสนอชื่อบุคคลเข้ารับการคัดเลือก

- ชุมชน องค์กร อำเภอ สมัครเข้ารับการคัดเลือก

๓) จัดประชุมเพื่อพิจารณาคัดเลือก

๔) จัดทำประกาศผลการพิจารณา

๕) จัดพิธีมอบรางวัลในที่ประชุมกรมการจังหวัด

๒.๑๐ องค์กร อำเภอ จัดทำรายงานสรุปผลการดำเนินงาน

**๓. ขั้นประเมิน**

๓.๑ แต่งตั้งคณะทำงานขับเคลื่อนจังหวัดคุณธรรม

- ติดตามผลดำเนินงานตามแผน

- สรุปผลการดำเนินงาน

- รวบรวมและจัดทำสรุปการยกย่องบุคคล องค์กร หน่วยงาน ที่ได้รับการเชิดชูเกียรติ จากการประชุมคณะทำงานคัดเลือกบุคคล องค์กร และหน่วยงาน และจากที่องค์กร และหน่วยงานต่างๆ ได้พิจารณาคัดเลือก ตามภารกิจ

- ประเมินผลการดำเนินงาน โดยวิเคราะห์ผลการดำเนินงานว่าจังหวัดคุณธรรมมีความสำเร็จอยู่ในระดับใด

- จัดทำร่างแผนงาน/โครงการ เพื่อพัฒนาจังหวัดคุณธรรมสู่ จังหวัดคุณธรรม ระดับต้นแบบ

- นำเสนอร่างแผนงาน/โครงการ ที่เพิ่มเติม ในที่ประชุมกรมการจังหวัด

๓.๒ จัดทำองค์ความรู้ แผ่นพับ วีดิทัศน์ เอกสาร ให้ความรู้

๓.๓ เผยแพร่ประชาสัมพันธ์ ตามช่องทางต่างๆ

๓.๔ อบรม พัฒนาวิทยากร เพื่อเตรียมการถ่ายทอดและขยายผล

๓.๕ รวบรวมข้อมูล องค์ความรู้ เพื่อจัดทำเป็นแหล่งเรียนรู้